मंत्रालय ने औपचारिक क्षेत्र में रोजगार संबंधी आंकड़ों की प्रथम विज्ञप्ति अप्रैल 2018 में जारी की थी जिसमें सितंबर 2017 से लेकर फरवरी 2018 तक की अवधि को कवर किया गया था। इसमें उन सदस्यों की संख्या से संबंधित जानकारियों का उपयोग किया गया था जिन्होंने तीन प्रमुख योजनाओं यथा कर्मचारी भविष्य निधि (ईपीएफओ) कर्मचारी राज्य बीमा योजना (ईएसआईसी) और राष्ट्रीय पेंशन योजना (एनपीएस) के तहत लाभ उठाए हैं।